               EUROPA-KOMMISSIONEN
            Bruxelles, den 20.12.2017
            COM(2017) 811 final
            Henstilling med henblik på
            RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de algeriske kompetente myndigheder for bekæmpelse af grov kriminalitet og terrorisme

               BEGRUNDELSE

               1.BAGGRUND FOR HENSTILLINGEN

               I en globaliseret verden, hvor grov kriminalitet og terrorisme i stigende grad er tværnational og antager mange former, bør de retshåndhævende myndigheder være fuldt rustet til samarbejde med eksterne partnere for at sikre deres borgeres sikkerhed. Europol bør derfor kunne udveksle personoplysninger med de retshåndhævende myndigheder i tredjelande, i det omfang det er nødvendigt, for at Europol kan udføre sine opgaver.

               Siden ikrafttrædelsen af forordning nr. 2016/794 den 1. maj 2017
                  1
                og i henhold til traktaten er Kommissionen på vegne af Den Europæiske Union ansvarlig for at føre forhandlinger om internationale aftaler med tredjelande vedrørende udveksling af personoplysninger med Europol. Europol kan i det omfang, det er nødvendigt for udførelsen af sine opgaver, etablere og vedligeholde samarbejdsrelationer med eksterne partnere i form af samarbejdsordninger og administrative ordninger, der ikke i sig selv udgør retsgrundlag for udveksling af personoplysninger.

               Under hensyntagen til den politiske strategi, som er beskrevet i den europæiske dagsorden om sikkerhed
                  2
               , Rådets konklusioner
                  3
                og den globale strategi
                  4
               , de operationelle behov hos de retshåndhævende myndigheder i hele EU og de potentielle fordele ved et tættere samarbejde på dette område, finder Kommissionen det nødvendigt at indlede forhandlinger på kort sigt med otte lande, som identificeret i den 11. statusrapport om indførelsen af en ægte og effektiv sikkerhedsunion
                  5
               .

               Kommissionen har foretaget sin vurdering af de prioriterede lande under hensyntagen til Europols operative behov. I Europols strategi for 2016-2020 udpeges Middelhavsområdet som prioritet for styrkede partnerskaber
                  6
               . I Europols eksterne strategi for 2017-2020 understreges også behovet for et tættere samarbejde mellem Europol og Mellemøsten/Nordafrika (MENA) på grund af den aktuelle terrortrussel og de migrationsrelaterede udfordringer
                  7
               .

               Europol har ingen aftaler med noget land i denne region.

               Denne henstilling vedrører specifikt forhandlinger med Algeriet, selv om samarbejdet med ethvert MENA-land skal ses i sammenhæng med regionen som helhed. Den nuværende ustabilitet i regionen, navnlig de langvarige konflikter i Libyen og i Sahel, udgør en betydelig langsigtet trussel mod EU's sikkerhed, som hurtigst muligt skal imødegås. Dette berører både den effektive bekæmpelse af terrorisme og den dertil knyttede organiserede kriminalitet
                  8
                samt migrationsrelaterede udfordringer såsom facilitering af irregulær migration og menneskehandel. Det er af afgørende betydning at samarbejde med de lokale retshåndhævende myndigheder for at håndtere disse udfordringer.

               Den politiske kontekst

               Algeriet er en partner af strategisk betydning for EU, både på grund af sin position i Maghreb-området og den rolle, det spiller på regionalt plan og i Den Afrikanske Union. Fra et strategisk synspunkt er Algeriet er et centralt punkt i Middelhavsområdet og en central aktør for stabilisering af Sahara-Sahel-regionen. Landet er meget aktivt i bekæmpelsen af terrorisme inden for dets territorie.

               I marts 2017 vedtog Associeringsrådet EU-Algeriet partnerskabsprioriteter, som omfatter styrkelse af en sikkerhedsdialog. Migration og sikkerhed er blandt de identificerede prioriteter
                  9
               . I oktober 2017 afholdt EU og Algeriet deres første uformelle dialog på højt plan om terrorbekæmpelse og regional sikkerhed
                  10
               . Ved denne lejlighed udtrykte deltagerne deres vilje til at yderligere at styrke deres bilaterale samarbejde om sikkerhed og bekæmpelse af terrorisme. Parterne identificerede navnlig kritiske områder, hvorpå samarbejde ville være til særlig gavn. Disse er afradikalisering, samarbejde mellem Europol og Algeriet, bekæmpelsen af organiseret kriminalitet, herunder ulovlig handel med skydevåben og cyberkriminalitet, bekæmpelse af finansiering af terrorisme og retsmedicinske undersøgelser.

               Algeriet og EU er medlemmer af Det Globale Forum for Terrorbekæmpelse. Et af de EU-finansierede regionale CBRN-ekspertisecentre er beliggende i Algier.

               Operationelle behov

               På grundlag af data i SOCTA 2017
                  11
                og TE-SAT 2017
                  12
               , ovennævnte drøftelser samt bl.a. Europols interne ekspertviden er der behov for samarbejde med Algeriet, navnlig for at bekæmpe følgende former for kriminalitet:

               Terrorisme: Terrorgrupper, der er aktive i regionen (herunder i Libyen og Sahel) udgør en trussel mod både Algeriet og EU. Ud over at forbedre trusselsbilledet og identifikationen af nye tendenser er det nødvendigt med et tættere samarbejde, herunder udveksling af personoplysninger, for at håndtere fænomenet med udenlandske terrorkombattanter (herunder mistænkte med dobbelt statsborgerskab eller lovligt ophold) og effektivt afsløre, forebygge og retsforfølge rejser med terrorisme for øje, terroristers misbrug af internettet, finansiering af terrorisme samt forbindelsen til organiseret kriminalitet.

               Smugling af migranter: Der foregår organiseret smugling af migranter i Algeriet, og det registreres fortsat, at irregulære migranter bruger landet som transitpunkt til EU, og der er fortsat også risiko for, at det sydlige Algeriet anvendes til irregulære rejser til Libyen. Det ville også være relevant at samarbejde med de algeriske myndigheder for at håndtere dokumentfalsk, som er en form for kriminalitet med tilknytning til smugling af migranter.

               Ulovlig handel med skydevåben: Den nuværende ustabilitet i MENA-regionen, navnlig konflikterne i Libyen og Syrien, har medført en betydeligt øget ulovlig handel med skydevåben i regionen. Dette udgør en trussel mod sikkerheden på både kort og langt sigt. Algeriet ligger også på den naturlige vej til og fra Sahelregionen. Kontrollen med Algeriets grænser udgør derfor en strategisk prioritet, både for at dæmme op for strømmen af ulovlige skydevåben til dets nabolande og for at forhindre ulovlig handel til EU ved brug af containerskibe, færger og mindre både, der krydser Middelhavet.

               Narkotikahandel: Mellemøsten og Nordafrika (MENA) udgør et vigtigt oprindelses-, transit- og forbrugssted for ulovlige narkotika. Med en stabil kundebase mod nord, Sahel-smuglervejen mod syd og heroinruten, der gennemskærer den fra øst til vest, er regionen både kilde til og modtager af påvirkning fra misbrug og produktion af ulovlige stoffer.

               Siden 2000 er der foretaget et stort antal beslaglæggelser af cannabisharpiks i Algeriet. I 2016 iværksatte det EU-finansierede kokainruteprogram (AIRCOP-delen) en fælles retlig myndighed i form af en lufthavnstaskforce i Algeriet.

               2.JURIDISKE ASPEKTER AF HENSTILLINGEN

               I forordning (EU) 2016/794 om Den Europæiske Unions Agentur for Retshåndhævelsessamarbejde (Europol) fastsættes en retlig ramme for Europol, navnlig dets mål, opgaver, beføjelser, databeskyttelsesgarantier og måder at samarbejde med eksterne partnere på.

               Denne henstilling er i overensstemmelse med Europolforordningen.

               Formålet med denne henstilling er, at Rådet giver Kommissionen bemyndigelse til at føre forhandlinger om den fremtidige aftale på vegne af EU. Retsgrundlaget for Rådets bemyndigelse til at indlede forhandlinger er artikel 218, stk. 3 og 4, i TEUF.

               I overensstemmelse med artikel 218 i TEUF udpeges Kommissionen som Unionens forhandler med hensyn til aftalen mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de algeriske kompetente myndigheder for bekæmpelse af grov kriminalitet og terrorisme.

               Henstilling med henblik på

               RÅDETS AFGØRELSE

               om bemyndigelse til at indlede forhandlinger om en aftale mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de algeriske kompetente myndigheder for bekæmpelse af grov kriminalitet og terrorisme

               RÅDET FOR DEN EUROPÆISKE UNION HAR —

               under henvisning til traktaten om Den Europæiske Unions funktionsmåde, særlig artikel 218, stk. 3 og 4,

               under henvisning til henstilling fra Europa-Kommissionen, og

               ud fra følgende betragtninger:

               (1)Europa-Parlamentets og Rådets forordning (EU) 2016/794
                  13
                blev vedtaget den 11. maj 2016 og anvendes fra den 1. maj 2017.

               (2)I denne forordning, navnlig i artikel 25, fastsættes reglerne for videregivelse af personoplysninger fra Den Europæiske Unions Agentur for Retshåndhævelsessamarbejde (Europol) til tredjelande og internationale organisationer. Europol kan videregive personoplysninger til en myndighed i et tredjeland på grundlag af en international aftale, der er indgået mellem Unionen og det pågældende tredjeland, jf. artikel 218 i TEUF, og som frembyder tilstrækkelige garantier med hensyn til beskyttelsen af privatlivets fred og fysiske personers grundlæggende rettigheder og friheder.

               (3)Der bør indledes forhandlinger med henblik på indgåelse af en sådan aftale mellem Den Europæiske Union og Den Demokratiske Folkerepublik Algeriet.

               (4)Aftalen bør overholde de grundlæggende rettigheder og de principper, der er fastlagt ved Den Europæiske Unions charter om grundlæggende rettigheder, særlig retten til privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Aftalen bør anvendes i overensstemmelse med disse rettigheder og principper —

               VEDTAGET DENNE AFGØRELSE:

               Artikel 1

               Kommissionen bemyndiges hermed til på vegne af Unionen at indlede forhandlinger om en aftale mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de algeriske kompetente myndigheder for bekæmpelse af grov kriminalitet og terrorisme.

               Artikel 2

               Forhandlingsdirektiverne er anført i bilaget.

               Artikel 3

               Forhandlingerne føres i samråd med [navn på det særlige udvalg indsættes af Rådet].

               Artikel 4

               Denne afgørelse er rettet til Kommissionen.

               Udfærdiget i Bruxelles, den […].

                     På Rådets vegne

                     Formand

                     (1)

                        Forordning (EU) 2016/794 af 11. maj 2016 (EUT L 135 af 24.5.2016, s. 53).

                     (2)

                        COM(2015) 185 final.

                     (3)

                        Rådsdokument 10384/17 af 19. juni 2017.

                     (4)

                        Fælles vision, fælles handling: A Stronger Europe - A Global Strategy for the European Union's Foreign And Security Policy (Et stærkere Europa – En global strategi for Den Europæiske Unions udenrigs- og sikkerhedspolitik)
                   http://europa.eu/globalstrategy/en
                  .

                     (5)

                        COM(2017) 608 final.

                     (6)

                        Europols strategi for 2016-2020, som vedtaget af Europols Styrelsesråd den 1. december 2015,
                  https://www.europol.europa.eu/publications-documents/europol-strategy-2016-2020
                  .

                     (7)

                        Europols eksterne strategi for 2017-2020, som vedtaget af Europols Styrelsesråd den 13. december 2016, EDOC#865852v3.

                     (8)

                        Ifølge Europol omfatter den relevante organiserede kriminalitet i regionen ulovlig handel med skydevåben, narkotikahandel, økonomisk kriminalitet, herunder hvidvaskning af penge, og cyberkriminalitet.

                     (9)

                  http://www.consilium.europa.eu/en/press/press-releases/2017/03/13/eu-algeria.

                     (10)

                  https://eeas.europa.eu/headquarters/headquarters-homepage/34285/node/34285_en.

                     (11)

                  https://www.europol.europa.eu/socta/2017/.

                     (12)

                  https://www.europol.europa.eu/sites/default/files/documents/tesat2017.pdf.

                     (13)

                        Forordning (EU) 2016/794 af 11. maj 2016 (EUT L 135 af 24.5.2016, s. 53).

    ---documentbreak---

               EUROPA-KOMMISSIONEN
            Bruxelles, den20.12.2017
            COM(2017) 811 final
            BILAG
            til
            Henstilling med henblik på RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europpol) og de algeriske kompetente myndigheder for bekæmpelse af grov kriminalitet og terrorisme

               BILAG

               Forhandlingsdirektiver med henblik på en aftale mellem Den Europæiske Union og Den Demokratiske Folkerepublik Algeriet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de algeriske kompetente myndigheder for bekæmpelse af grov kriminalitet og terrorisme

               Under forhandlingerne bør Kommissionen sigte mod at nå de mål, der er fastlagt i detaljer nedenfor.

               (1)Målet med aftalen er at tilvejebringe et retsgrundlag for videregivelse af personoplysninger mellem henholdsvis Europol og Algeriets kompetente myndigheder for at støtte og styrke indsatsen ved landets kompetente myndigheder og medlemsstater samt deres fælles samarbejde om at forebygge og bekæmpe grov grænseoverskridende kriminalitet og terrorisme, og samtidig sikre passende garantier med hensyn til beskyttelse af privatlivets fred, personoplysninger og grundlæggende rettigheder og friheder for fysiske personer.

               (2)For at sikre formålsbegrænsning vedrører samarbejde under aftalen kun kriminalitet og beslægtede strafbare handlinger, der henhører under Europols kompetence i overensstemmelse med artikel 3 i forordning 2016/794 (samlet "strafbare handlinger"). Navnlig bør samarbejdet sigte mod at bekæmpe terrorisme og forebygge radikalisering, stoppe den organiserede kriminalitet, navnlig smugling af migranter, ulovlig handel med skydevåben og narkotika, og bekæmpe cyberkriminalitet.

               (3)I aftalen skal der klart og præcist gøres rede for de nødvendige garantier og kontroller med hensyn til beskyttelse af personoplysninger samt fysiske personers grundlæggende rettigheder og friheder, uanset nationalitet og bopæl, i forbindelse med udveksling af personoplysninger mellem Europol og de kompetente algeriske myndigheder.

               Navnlig gør følgende sig gældende:

               (a)Formålet med den behandling af personoplysninger, som parterne foretager inden for rammerne af aftalen, skal fremgå klart og præcist og må ikke være mere omfattende, end hvad der er nødvendigt i det enkelte tilfælde med henblik på at forebygge og bekæmpe terrorisme og strafbare handlinger, der er omhandlet i aftalen.

               (b)Personoplysninger, der overføres af Europol i overensstemmelse med aftalen, behandles retfærdigt, på et ved lov fastsat grundlag og kun til de formål, hvortil de er blevet overført. Aftalen skal give mulighed for, at Europol, når der overføres oplysninger, kan angive eventuelle begrænsninger for adgang til eller brug af oplysninger, herunder med hensyn til deres videregivelse, sletning eller tilintetgørelse. Personoplysninger skal være tilstrækkelige, relevante og begrænset til, hvad der er nødvendigt i forhold til det formål, der forfølges. De skal være nøjagtige og ajour. De må ikke opbevares længere end nødvendigt til de formål, hvortil de er videregivet.

               (c)Det er forbudt for Europol at videregive personoplysninger, hvoraf racemæssig eller etnisk oprindelse, politiske holdninger, religiøs eller filosofisk overbevisning, fagforeningsmæssigt tilhørsforhold, genetiske data og oplysninger om en persons helbred og seksualliv fremgår, medmindre det er strengt nødvendigt og forholdsmæssigt i det enkelte tilfælde for at forebygge eller bekæmpe strafbare handlinger som omhandlet i aftalen, og videregivelsen er omfattet af passende garantier. Aftalen bør også indeholde specifikke garantier vedrørende videregivelse af personoplysninger om ofre for strafbare handlinger, vidner eller andre personer, som kan give oplysninger vedrørende strafbare handlinger, samt mindreårige.

               (d)Aftalen skal sikre rettigheder, der kan håndhæves, for individer, hvis personoplysninger behandles ved at fastsætte regler om retten til indsigt, berigtigelse og sletning, herunder de særlige forhold, som kan begrunde, at der træffes nødvendige og forholdsmæssige begrænsninger. Aftalen skal endvidere sikre rettigheder, der kan håndhæves, for administrativ klageadgang og adgang til domstolsprøvelse for enhver person, hvis oplysninger behandles i medfør af aftalen, samt effektive retsmidler.

               (e)I aftalen fastsættes bestemmelser om opbevaring, evaluering, berigtigelse og sletning af personoplysninger samt om registrering med henblik på logning og dokumentation samt om oplysninger, der skal stilles til rådighed for enkeltpersoner. I aftalen bør der også fastsættes garantier med hensyn til automatisk behandling af personoplysninger.

               (f)Aftalen skal specificere de kriterier på grundlag af hvilke kildens pålidelighed og oplysningernes nøjagtighed skal angives.

               (g)Aftalen skal omfatte en forpligtelse til at garantere sikringen af personoplysninger ved hjælp af passende tekniske og organisatoriske foranstaltninger, herunder ved kun at tillade autoriserede personer adgang til personoplysninger. Aftalen skal også omfatte underretningspligt i tilfælde af et brud på sikkerheden for personoplysninger, der vedrører oplysninger, som er videregivet i henhold til denne aftale.

               (h)Yderligere videregivelse af oplysninger fra kompetente myndigheder i Algeriet til andre myndigheder i Algeriet er alene tilladt i henhold til aftalen og skal gøres til genstand for passende betingelser og garantier.

               (i)Betingelserne i litra h) gælder for yderligere videregivelse af oplysninger fra kompetente myndigheder i Algeriet til myndigheder i et tredjeland, med den yderligere betingelse at en sådan videregivelse alene er tilladt med hensyn til tredjelande, som Europol har ret til at videregive personoplysninger til på grundlag af artikel 25, stk. 1, i forordning (EU) 2016/794.

               (j)Med aftalen etableres der en tilsynsordning for en eller flere uafhængige offentlige myndighed(er), der er ansvarlig(e) for databeskyttelse og har effektive undersøgelses- og interventionsbeføjelser, så de(n) kan føre tilsyn med de offentlige algeriske myndigheder, der anvender personoplysninger/udvekslede oplysninger, og indbringe sager for retsinstanserne. Navnlig skal de uafhængige myndigheder have beføjelse til at behandle klager fra enkeltpersoner om anvendelsen af deres personoplysninger. Offentlige myndigheder, der anvender personoplysninger, er ansvarlige for overholdelse af reglerne om beskyttelse af personoplysninger i henhold til denne aftale.

               (4)Aftalen skal indeholde bestemmelser om en effektiv mekanisme til bilæggelse af tvister med hensyn til fortolkningen og anvendelsen af aftalen for at sikre, at parterne overholder de gensidigt aftalte regler.

               (5)Aftalen skal indeholde en bestemmelse om ikrafttrædelse og gyldighed samt en bestemmelse, hvorefter en part kan opsige eller suspendere den.

               (6)Aftalen kan om nødvendigt indeholde en klausul vedrørende dens territoriale anvendelse.

               (7)Aftalen kan indeholde bestemmelser om kontrol med og periodisk evaluering af aftalen.

               (8)I forbindelse med disse forhandlinger skal Kommissionen fremme Algeriets tiltrædelse af Europarådets konvention om beskyttelse af det enkelte menneske i forbindelse med elektronisk databehandling af personoplysninger ("konvention 108").

               (9)Aftalen skal have samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk og skal indeholde en sprogklausul desangående.


               EUROPA-KOMMISSIONEN
            Bruxelles, den 20.12.2017
            COM(2017) 798 final
            Henstilling med henblik på
            RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Det Hashemitiske Kongerige Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme

               BEGRUNDELSE

               1.BAGGRUND FOR FORSLAGET

               I en globaliseret verden, hvor grov kriminalitet og terrorisme i stigende grad er tværnational og antager mange former, bør de retshåndhævende myndigheder være fuldt rustet til samarbejde med eksterne partnere for at sikre deres borgeres sikkerhed. Europol bør derfor kunne udveksle personoplysninger med de retshåndhævende myndigheder i tredjelande, i det omfang det er nødvendigt, for at Europol kan udføre sine opgaver.

               Siden ikrafttrædelsen af forordning nr. 2016/794 den 1. maj 2017
                  1
                og i henhold til traktaten er Kommissionen på vegne af Den Europæiske Union ansvarlig for at føre forhandlinger om internationale aftaler med tredjelande vedrørende udveksling af personoplysninger med Europol. Europol kan i det omfang, det er nødvendigt for udførelsen af sine opgaver, etablere og vedligeholde samarbejdsrelationer med eksterne partnere i form af samarbejdsordninger og administrative ordninger, der ikke i sig selv udgør retsgrundlag for udveksling af personoplysninger.

               Under hensyntagen til den politiske strategi, som er beskrevet i den europæiske dagsorden om sikkerhed
                  2
               , Rådets konklusioner
                  3
                og den globale strategi
                  4
               , de operationelle behov hos de retshåndhævende myndigheder i hele EU og de potentielle fordele ved et tættere samarbejde på dette område, finder Kommissionen det nødvendigt at indlede forhandlinger på kort sigt med otte lande, som identificeret i den 11. statusrapport om indførelsen af en ægte og effektiv sikkerhedsunion
                  5
               .

               Kommissionen har foretaget sin vurdering af de prioriterede lande under hensyntagen til Europols operative behov. I Europols strategi for 2016-2020 udpeges Middelhavsområdet som prioritet for styrkede partnerskaber
                  6
               . I Europols eksterne strategi for 2017-2020 understreges også behovet for et tættere samarbejde mellem Europol og Mellemøsten/Nordafrika (MENA) på grund af den aktuelle terrortrussel og de migrationsrelaterede udfordringer
                  7
               .

               Europol har ingen aftaler med noget land i denne region.

               Denne henstilling vedrører specifikt forhandlinger med Jordan, selv om samarbejdet med ethvert MENA-land skal ses i sammenhæng med regionen som helhed. Den nuværende ustabilitet i regionen, navnlig situationen i Syrien og Irak, udgør en betydelig langsigtet trussel mod EU's sikkerhed, som hurtigst muligt skal imødegås. Dette berører både den effektive bekæmpelse af terrorisme og den dertil knyttede organiserede kriminalitet
                  8
                samt migrationsrelaterede udfordringer såsom facilitering af irregulær migration og menneskehandel. Det er af afgørende betydning at samarbejde med de lokale retshåndhævende myndigheder for at håndtere disse udfordringer.

               På grundlag af dialoger på teknisk plan for at fastlægge fælles foranstaltninger til forbedring af informationsudveksling og en fælles retshåndhævende operationel indsats over for ulovlig handel med skydevåben er EU imidlertid allerede nået til enighed med Jordan om en liste over tiltag til styrkelse af samarbejdet mellem relevante retshåndhævende myndigheder, bistand til opbygning af kapacitet i relevante regionale og/eller bilaterale programmer og udvikling af operationelle aktioner under en fælles aftalt ramme
                  9
               . Jordan har udvist interesse i at samarbejde om terrorbekæmpelse med EU's retshåndhævende myndigheder, navnlig via den fælles uddannelse, der tilrettelægges af CEPOL, og arbejde med finansiering af terrorisme. Disse udvekslinger omfatter imidlertid ikke overførsel af personoplysninger.

               Den politiske kontekst

               Jordan er en vigtig partner for EU, navnlig for dets rolle i fremme af stabilitet, mådehold og tværreligiøs tolerance i Mellemøsten. EU og Jordan har et stærkt partnerskab på tværs af mange sektorer og har siden 2002 været knyttet til hinanden gennem en associeringsaftale (avanceret status siden 2010).

               Jordan står over for vanskelige økonomiske, sociale og sikkerhedsmæssige udfordringer. Jordan huser navnlig flere end 650 000 registrerede syriske flygtninge (omkring 10 % af den jordanske befolkning inden krisen i Syrien) samt andre flygtninge.

               I december 2016 vedtog EU og Jordan prioriteterne for partnerskabet mellem EU og Jordan og pagten mellem EU og Jordan for 2016-2018. EU og Jordan har gennem prioriteterne for partnerskabet bekræftet deres ambition om yderligere at styrke deres gensidige engagement og har fastsat en strategisk dagsorden, hvor en af søjlerne er styrkelse af samarbejdet om regional stabilitet og sikkerhed, herunder bekæmpelse af terrorisme. EU og Jordan forpligtede sig navnlig til at intensivere det konkrete samarbejde og informationsdeling for at håndtere udfordringerne i forbindelse med terrorisme, voldelig ekstremisme og radikalisering inden for rammerne af retsstatsprincippet.

               Pagten mellem EU og Jordan omfatter gensidige forpligtelser, hvorigennem begge parter opfylder de tilsagn, der blev givet i februar 2016 på konferencen i London om støtte til Syrien og regionen. Disse forpligtelser blev styrket på Bruxelleskonferencen om støtte til Syriens og regionens fremtid den 5. april 2017, herunder med henblik på at styrke Jordans modstandsdygtighed i lyset af virkningerne af den syriske krise.

               EU og Jordan blev på workshoppen mellem EU og Jordan om bekæmpelse af terrorisme/øget sikkerhed den 15. marts 2016, som der henvises til i pagten mellem EU og Jordan, enige om at arbejde videre på tre områder: bekæmpelse af voldelig ekstremisme, bekæmpelse af finansiering af terrorisme samt luftfarts- og grænsesikkerhed, herunder gennem inddragelse af EU's specialiserede agenturer. EU og Jordan er også blevet enige om at intensivere samarbejdet med henblik på at håndtere udfordringerne i forbindelse med menneskehandel, udenlandske terrorkombattanter og smugling af skydevåben.

               EU og Jordan er også partnere i Det Globale Forum for Terrorbekæmpelse (GCTF)
                  10
                og den globale koalition mod Daesh. Et af de EU-finansierede regionale CBRN-ekspertisecentre er beliggende i Amman.

               Operationelle behov

               På grundlag af data i SOCTA 2017
                  11
                og TE-SAT 2017
                  12
               , ovennævnte drøftelser samt bl.a. Europols interne ekspertviden er der behov for samarbejde med Jordan, navnlig for at bekæmpe følgende former for kriminalitet:

               Terrorisme: Destabiliseringen af Syrien og Irak og udbredelsen af Daesh og andre terrorgrupper udgør en direkte sikkerhedstrussel mod Jordan og EU, som begge har været mål for terrorgrupper. Europæiske og jordanske terrorister er navnlig rejst til Syrien, Irak og andre konfliktområder for at træne og kæmpe. Tættere samarbejde om retshåndhævelse, herunder udveksling af personoplysninger, vil bidrage til afsløring og retsforfølgelse af terrormistænkte, forebyggelse af rejser med terrorisme for øje (herunder risikoen for infiltration af migrationsstrømme eller flytning til andre konfliktområder) og finansiering af terrorisme (herunder forbindelsen til organiseret kriminalitet).

               Ulovlig handel med skydevåben: EU og Jordan har etableret et samarbejde om skydevåben og er nået til enighed om et arbejdsprogram, der omfatter udveksling af bedste praksis, uddannelse og kapacitetsopbygning. Med et øget samarbejde bliver det endnu mere presserende at forbedre informationsudvekslingen og at foretage efterfølgende undersøgelser. Med sin grænse til Syrien kan Jordan spille en vigtig rolle med hensyn til at forhindre indførsel af skydevåben til væbnede konflikter og sikre, at ulovlige forsendelser opsnappes, navnlig på vej tilbage til EU.

               Migrationsrelaterede udfordringer: Den igangværende konflikt i Syrien indebærer en række migrationsrelaterede udfordringer. Områder omkring flygtningelejrene og tæt ved den syriske grænse er eksponeret for ulovlig handel med våben, mennesker og sex. Der er bekymring for, at et betydeligt antal syriske børn er truede og dermed sårbare over for udnyttelse i forbindelse med organiseret kriminalitet, da deres adgang til grundlæggende faciliteter som f.eks. skoler er meget ringe.

               Narkotikahandel: Mellemøsten og Nordafrika (MENA) udgør et vigtigt oprindelses-, transit- og forbrugssted for ulovlige narkotika. Med en stabil base af kunder mod nord og heroinruten, der gennemskærer den fra øst til vest, er regionen både kilde til og modtager af påvirkning fra misbrug og produktion af ulovlige stoffer. I 2016 iværksatte det EU-finansierede kokainruteprogram (AIRCOP-delen) en fælles retlig myndighed i form af en lufthavnstaskforce i Jordan.

               2.JURIDISKE ASPEKTER AF HENSTILLINGEN

               I forordning (EU) 2016/794 om Den Europæiske Unions Agentur for Retshåndhævelsessamarbejde (Europol) fastsættes en retlig ramme for Europol, navnlig dets mål, opgaver, beføjelser, databeskyttelsesgarantier og måder at samarbejde med eksterne partnere på.

               Denne henstilling er i overensstemmelse med Europolforordningen.

               Formålet med denne henstilling er, at Rådet giver Kommissionen bemyndigelse til at føre forhandlinger om den fremtidige aftale på vegne af EU. Retsgrundlaget for Rådets bemyndigelse til at indlede forhandlinger er artikel 218, stk. 3 og 4, i TEUF.

               I overensstemmelse med artikel 218 i TEUF udpeges Kommissionen som Unionens forhandler med hensyn til aftalen mellem Den Europæiske Union og Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme.

               Henstilling med henblik på

               RÅDETS AFGØRELSE

               om bemyndigelse til at indlede forhandlinger om en aftale mellem Den Europæiske Union og Det Hashemitiske Kongerige Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme

               RÅDET FOR DEN EUROPÆISKE UNION HAR —

               under henvisning til traktaten om Den Europæiske Unions funktionsmåde, særlig artikel 218, stk. 3 og 4,

               under henvisning til henstilling fra Europa-Kommissionen, og

               ud fra følgende betragtninger:

               (1)Europa-Parlamentets og Rådets forordning (EU) 2016/794
                  13
                blev vedtaget den 11. maj 2016 og anvendes fra den 1. maj 2017.

               (2)I denne forordning, navnlig i artikel 25, fastsættes reglerne for videregivelse af personoplysninger fra Den Europæiske Unions Agentur for Retshåndhævelsessamarbejde (Europol) til tredjelande og internationale organisationer. Europol kan videregive personoplysninger til en myndighed i et tredjeland på grundlag af en international aftale, der er indgået mellem Unionen og det pågældende tredjeland, jf. artikel 218 i TEUF, og som frembyder tilstrækkelige garantier med hensyn til beskyttelsen af privatlivets fred og fysiske personers grundlæggende rettigheder og friheder.

               (3)Der bør indledes forhandlinger med henblik på indgåelse af en sådan aftale mellem Den Europæiske Union og Det Hashemitiske Kongerige Jordan.

               (4)Aftalen bør overholde de grundlæggende rettigheder og de principper, der er fastlagt ved Den Europæiske Unions charter om grundlæggende rettigheder, særlig retten til privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Aftalen bør anvendes i overensstemmelse med disse rettigheder og principper —

               (5)

               VEDTAGET DENNE AFGØRELSE:

               Artikel 1

               Kommissionen bemyndiges hermed til på vegne af Unionen at indlede forhandlinger om en aftale mellem Den Europæiske Union og Det Hashemitiske Kongerige Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme.

               Artikel 2

               Forhandlingsdirektiverne er anført i bilaget.

               Artikel 3

               Forhandlingerne føres i samråd med [navn på det særlige udvalg indsættes af Rådet].

               Artikel 4

               Denne afgørelse er rettet til Kommissionen.

               Udfærdiget i Bruxelles, den […].

                     På Rådets vegne

                  Formand

                     (1)

                        Forordning (EU) 2016/794 af 11. maj 2016 (EUT L 135 af 24.5.2016, s. 53).

                     (2)

                        COM(2015) 185 final.

                     (3)

                        Rådsdokument 10384/17 af 19. juni 2017.

                     (4)

                        Fælles vision, fælles handling: A Stronger Europe - A Global Strategy for the European Union's Foreign And Security Policy (Et stærkere Europa – En global strategi for Den Europæiske Unions udenrigs- og sikkerhedspolitik)
                   http://europa.eu/globalstrategy/en
                  .

                     (5)

                        COM(2017) 608 final.

                     (6)

                        Europols strategi for 2016-2020, som vedtaget af Europols Styrelsesråd den 1. december 2015,
                  https://www.europol.europa.eu/publications-documents/europol-strategy-2016-2020
                  .

                     (7)

                        Europols eksterne strategi for 2017-2020, som vedtaget af Europols Styrelsesråd den 13. december 2016, EDOC#865852v3.

                     (8)

                        Ifølge Europol omfatter den relevante organiserede kriminalitet i regionen ulovlig handel med skydevåben, narkotikahandel, økonomisk kriminalitet, herunder hvidvaskning af penge, og cyberkriminalitet.

                     (9)

                        Adskillige initiativer i denne forbindelse er medtaget i prioriteten om skydevåben som led i EU's politikcyklus om grov og organiseret kriminalitet samt i meddelelse om gennemførelse af den europæiske dagsorden om sikkerhed: En EU-handlingsplan for bekæmpelse af ulovlig handel med og brug af skydevåben og eksplosivstoffer (COM(2015) 624 final af 2.12.2015).

                     (10)

                        Jordan er medformand for arbejdsgruppen vedrørende udenlandske terrorkombattanter.

                     (11)

                  https://www.europol.europa.eu/socta/2017.

                     (12)

                  https://www.europol.europa.eu/sites/default/files/documents/tesat2017.pdf.

                     (13)

                        Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).

    ---documentbreak---

               EUROPA-KOMMISSIONEN
            Bruxelles, den20.12.2017
            COM(2017) 798 final
            BILAG
            til
            Henstilling med henblik på RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Det Hashemitiske Kongerige Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme

               BILAG

               Forhandlingsdirektiver med henblik på en aftale mellem Den Europæiske Union og Det Hashemitiske Kongerige Jordan om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de jordanske kompetente myndigheder for bekæmpelse af grov kriminalitet og terrorisme

               Under forhandlingerne bør Kommissionen sigte mod at nå de mål, der er fastlagt i detaljer nedenfor.

               (1)Målet med aftalen er at tilvejebringe et retsgrundlag for videregivelse af personoplysninger mellem henholdsvis Europol og Jordans kompetente myndigheder for at støtte og styrke indsatsen ved landets kompetente myndigheder og medlemsstater samt deres fælles samarbejde om at forebygge og bekæmpe grov grænseoverskridende kriminalitet og terrorisme, og samtidig sikre passende garantier med hensyn til beskyttelse af privatlivets fred, personoplysninger og grundlæggende rettigheder og friheder for fysiske personer.

               (2)For at sikre formålsbegrænsning vedrører samarbejde under aftalen kun kriminalitet og beslægtede strafbare handlinger, der henhører under Europols kompetence i overensstemmelse med artikel 3 i forordning 2016/794 (samlet "strafbare handlinger"). Navnlig bør samarbejdet sigte mod at bekæmpe terrorisme og forebygge radikalisering, stoppe den organiserede kriminalitet, navnlig ulovlig handel med skydevåben, smugling af migranter og narkotikahandel, og bekæmpe cyberkriminalitet.

               (3)I aftalen skal der klart og præcist gøres rede for de nødvendige garantier og kontroller med hensyn til beskyttelse af personoplysninger samt fysiske personers grundlæggende rettigheder og friheder, uanset nationalitet og bopæl, i forbindelse med udveksling af personoplysninger mellem Europol og de kompetente jordanske myndigheder.

               Navnlig gør følgende sig gældende:

               (a)Formålet med den behandling af personoplysninger, som parterne foretager inden for rammerne af aftalen, skal fremgå klart og præcist og må ikke være mere omfattende, end hvad der er nødvendigt i det enkelte tilfælde med henblik på at forebygge og bekæmpe terrorisme og strafbare handlinger, der er omhandlet i aftalen.

               (b)Personoplysninger, der overføres af Europol i overensstemmelse med aftalen, behandles retfærdigt, på et ved lov fastsat grundlag og kun til de formål, hvortil de er blevet overført. Aftalen skal give mulighed for, at Europol, når der overføres oplysninger, kan angive eventuelle begrænsninger for adgang til eller brug af oplysninger, herunder med hensyn til deres videregivelse, sletning eller tilintetgørelse. Personoplysninger skal være tilstrækkelige, relevante og begrænset til, hvad der er nødvendigt i forhold til det formål, der forfølges. De skal være nøjagtige og ajour. De må ikke opbevares længere end nødvendigt til de formål, hvortil de er videregivet.

               (c)Det er forbudt for Europol at videregive personoplysninger, hvoraf racemæssig eller etnisk oprindelse, politiske holdninger, religiøs eller filosofisk overbevisning, fagforeningsmæssigt tilhørsforhold, genetiske data og oplysninger om en persons helbred og seksualliv fremgår, medmindre det er strengt nødvendigt og forholdsmæssigt i det enkelte tilfælde for at forebygge eller bekæmpe strafbare handlinger som omhandlet i aftalen, og videregivelsen er omfattet af passende garantier. Aftalen bør også indeholde specifikke garantier vedrørende videregivelse af personoplysninger om ofre for strafbare handlinger, vidner eller andre personer, som kan give oplysninger vedrørende strafbare handlinger, samt mindreårige.

               (d)Aftalen skal sikre rettigheder, der kan håndhæves, for individer, hvis personoplysninger behandles ved at fastsætte regler om retten til indsigt, berigtigelse og sletning, herunder de særlige forhold, som kan begrunde, at der træffes nødvendige og forholdsmæssige begrænsninger. Aftalen skal endvidere sikre rettigheder, der kan håndhæves, for administrativ klageadgang og adgang til domstolsprøvelse for enhver person, hvis oplysninger behandles i medfør af aftalen, samt effektive retsmidler.

               (e)I aftalen fastsættes bestemmelser om opbevaring, evaluering, berigtigelse og sletning af personoplysninger samt om registrering med henblik på logning og dokumentation samt om oplysninger, der skal stilles til rådighed for enkeltpersoner. I aftalen bør der også fastsættes garantier med hensyn til automatisk behandling af personoplysninger.

               (f)Aftalen skal specificere de kriterier på grundlag af hvilke kildens pålidelighed og oplysningernes nøjagtighed skal angives.

               (g)Aftalen skal omfatte en forpligtelse til at garantere sikringen af personoplysninger ved hjælp af passende tekniske og organisatoriske foranstaltninger, herunder ved kun at tillade autoriserede personer adgang til personoplysninger. Aftalen skal også omfatte underretningspligt i tilfælde af et brud på sikkerheden for personoplysninger, der vedrører oplysninger, som er videregivet i henhold til denne aftale.

               (h)Yderligere videregivelse af oplysninger fra de kompetente myndigheder i Jordan til andre myndigheder i Jordan er alene tilladt i henhold til aftalen og skal gøres til genstand for passende betingelser og garantier.

               (i)Betingelserne i litra h) gælder for yderligere videregivelse af oplysninger fra kompetente myndigheder i Jordan til myndigheder i et tredjeland, med den yderligere betingelse at en sådan videregivelse alene er tilladt med hensyn til tredjelande, som Europol har ret til at videregive personoplysninger til på grundlag af artikel 25, stk. 1, i forordning (EU) 2016/794.

               (j)Med aftalen etableres der en tilsynsordning for en eller flere uafhængige offentlige myndighed(er), der er ansvarlig(e) for databeskyttelse og har effektive undersøgelses- og interventionsbeføjelser, så de(n) kan føre tilsyn med de offentlige jordanske myndigheder, der anvender personoplysninger/udvekslede oplysninger, og indbringe sager for retsinstanserne. Navnlig skal de uafhængige myndigheder have beføjelse til at behandle klager fra enkeltpersoner om anvendelsen af deres personoplysninger. Offentlige myndigheder, der anvender personoplysninger, er ansvarlige for overholdelse af reglerne om beskyttelse af personoplysninger i henhold til denne aftale.

               (4)Aftalen skal indeholde bestemmelser om en effektiv mekanisme til bilæggelse af tvister med hensyn til fortolkningen og anvendelsen af aftalen for at sikre, at parterne overholder de gensidigt aftalte regler.

               (5)Aftalen skal indeholde en bestemmelse om ikrafttrædelse og gyldighed samt en bestemmelse, hvorefter en part kan opsige eller suspendere den.

               (6)Aftalen kan om nødvendigt indeholde en klausul vedrørende dens territoriale anvendelse.

               (7)Aftalen kan indeholde bestemmelser om kontrol med og periodisk evaluering af aftalen.

               (8)I forbindelse med forhandlingerne skal Kommissionen fremme Jordans tiltrædelse af Europarådets konvention om beskyttelse af det enkelte menneske i forbindelse med elektronisk databehandling af personoplysninger ("konvention 108").

               (9)Aftalen skal have samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk og skal indeholde en sprogklausul desangående.


               EUROPA-KOMMISSIONEN
            Bruxelles, den 20.12.2017
            COM(2017) 799 final
            Henstilling med henblik på
            RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Republikken Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme

               BEGRUNDELSE

               1.BAGGRUND FOR HENSTILLINGEN

               I en globaliseret verden, hvor grov kriminalitet og terrorisme i stigende grad er tværnational og antager mange former, bør de retshåndhævende myndigheder være fuldt rustet til samarbejde med eksterne partnere for at sikre deres borgeres sikkerhed. Europol bør derfor kunne udveksle personoplysninger med de retshåndhævende myndigheder i tredjelande, i det omfang det er nødvendigt, for at Europol kan udføre sine opgaver.

               Siden ikrafttrædelsen af forordning nr. 2016/794 den 1. maj 2017
                  1
                og i henhold til traktaten er Kommissionen på vegne af Den Europæiske Union ansvarlig for at føre forhandlinger om internationale aftaler med tredjelande vedrørende udveksling af personoplysninger med Europol. Europol kan i det omfang, det er nødvendigt for udførelsen af sine opgaver, etablere og vedligeholde samarbejdsrelationer med eksterne partnere i form af samarbejdsordninger og administrative ordninger, der ikke i sig selv udgør retsgrundlag for udveksling af personoplysninger.

               Under hensyntagen til den politiske strategi, som er beskrevet i den europæiske dagsorden om sikkerhed
                  2
               , Rådets konklusioner
                  3
                og den globale strategi
                  4
               , de operationelle behov hos de retshåndhævende myndigheder i hele EU og de potentielle fordele ved et tættere samarbejde på dette område, finder Kommissionen det nødvendigt at indlede forhandlinger på kort sigt med otte lande, som identificeret i den 11. statusrapport om indførelsen af en ægte og effektiv sikkerhedsunion
                  5
               .

               Kommissionen har foretaget sin vurdering af de prioriterede lande under hensyntagen til Europols operative behov. I Europols strategi for 2016-2020 udpeges Middelhavsområdet som prioritet for styrkede partnerskaber
                  6
               . I Europols eksterne strategi for 2017-2020 understreges også behovet for et tættere samarbejde mellem Europol og Mellemøsten/Nordafrika (MENA) på grund af den aktuelle terrortrussel og migrationsrelaterede udfordringer
                  7
               .

               Denne henstilling vedrører specifikt forhandlinger med Tyrkiet, selv om samarbejdet med ethvert land skal ses i sammenhæng med regionen som helhed. Den nuværende ustabilitet i regionen, navnlig situationen i Syrien og Irak, udgør en betydelig langsigtet trussel mod EU's sikkerhed, som hurtigst muligt skal imødegås. Dette berører både den effektive bekæmpelse af terrorisme og den dertil knyttede organiserede kriminalitet
                  8
                samt migrationsrelaterede udfordringer såsom facilitering af irregulær migration og menneskehandel. Tyrkiet har også udvist interesse i at samarbejde om terrorbekæmpelse med EU's retshåndhævende myndigheder, navnlig den fælles uddannelse, der tilrettelægges af CEPOL. Det er af afgørende betydning at samarbejde med de lokale retshåndhævende myndigheder for at håndtere disse udfordringer.

               Europols nuværende samarbejde med Tyrkiet er baseret på en strategisk samarbejdsaftale, som blev indgået i 2004
                  9
               . Aftalen fremmer samarbejde inden for udveksling af strategisk og teknisk information af gensidig interesse
                  10
               , erfaring med retshåndhævelse, lovgivning, manualer, teknisk litteratur samt andet materiale og anden uddannelse om retshåndhævelse. I EU's og Tyrkiets fælles handlingsplan af november 2015 var der enighed om at intensivere samarbejdet med Europol ved at udsende en tyrkisk forbindelsesofficer. Den 21. marts 2016 undertegnede Europol og Tyrkiet en forbindelsesaftale, der giver mulighed for øget samarbejde. Som følge heraf blev en forbindelsesofficer, der repræsenterer det tyrkiske nationale politi, udstationeret i Europol i maj 2016, hvilket har resulteret i en række positive udviklingstendenser og kontakter. Disse aftaler tillader imidlertid ikke udveksling af oplysninger om en identificeret person eller flere identificerbare personer
                  11
               .

               Den politiske kontekst

               Tyrkiet er en central partner for Den Europæiske Union. Siden 1964, hvor Tyrkiet blev knyttet til EU gennem en associeringsaftale, er samarbejdet med Tyrkiet blevet intensiveret. I december 1999 gav Det Europæiske Råd Tyrkiet status af kandidatland, og der blev indledt tiltrædelsesforhandlinger med Tyrkiet i oktober 2005. Det er relevant at uddybe samarbejdet med Europol i dybden for at opfylde alle udestående benchmarks under køreplanen for visumliberalisering
                  12
               . På topmødet mellem EU og Tyrkiet den 29. november 2015 blev der opnået enighed om at udvide og intensivere den politiske dialog på alle områder, herunder udenrigs- og sikkerhedspolitik, migration og bekæmpelse af terrorisme.

               Tyrkiet og EU har flere gange understreget deres vilje til at tackle den trussel, som Daesh og udenlandske terrorkombattanter udgør, samt den trussel som PKK har udgjort og stadig udgør, hvorfor organisationen af EU er udpeget som en terrororganisation. Under dialogen mellem EU og Tyrkiet om terrorbekæmpelse i juni 2016 blev parterne enige om at undersøge mulighederne for at øge samarbejdet om udveksling af oplysninger, retshåndhævelse og retligt samarbejde, herunder inden for terrorrelaterede udvisninger og finansiering af terrorisme. Interessen i at styrke samarbejdet om udveksling af oplysninger blev bekræftet under dialogen mellem EU og Tyrkiet om terrorbekæmpelse i november 2017; det planlægges at afholde et seminar på højt plan om samarbejde om bekæmpelse af terrorisme og våbenhandel i Europol.

               Tyrkiet og EU har også gentaget deres tilsagn om at arbejde sammen for at fremme internationale bestræbelser som f.eks. Det Globale Forum for Terrorbekæmpelse (GCTF), den globale koalition mod ISIL/Daesh og Den Finansielle Aktionsgruppe (FATF)
                  13
               .

               Samarbejdet på migrationsområdet blev intensiveret på grundlag af en fælles handlingsplan, der blev sat i værk ved topmødet mellem EU og Tyrkiet den 29. november 2015 og i erklæringen fra EU og Tyrkiet af 18. marts 2016, med henblik på at få sat en stopper for irregulær migration fra Tyrkiet til EU, i fuld overensstemmelse med EU's og internationale standarder. Erklæringen fra EU og Tyrkiet har skabt konkrete resultater til trods for de vanskelige omstændigheder. Antallet af irregulære grænsepassager siden erklæringens ikrafttræden er fortsat væsentligt lavere, og der er dæmmet op for tabet af menneskeliv.

               Operationelle behov

               På grundlag af data i SOCTA 2017
                  14
                og TE-SAT 2017
                  15
               , ovennævnte drøftelser samt bl.a. Europols interne ekspertviden er der behov for samarbejde med Tyrkiet, navnlig for at bekæmpe følgende former for kriminalitet:

               Terrorisme: Nylige terrorangreb demonstrerer den terrortrussel, som både Tyrkiet og EU er oppe imod. Islamistisk terrorisme, navnlig Daesh, men også Al-Qaeda, udgør en fælles trussel. For så vidt angår europæiske udenlandske terrorkombattanter, har Tyrkiet været det væsentligste transitknudepunkt for rejse til og fra Syrien og Irak. Både Tyrkiet og EU har bekræftet deres vilje til at dæmme op for denne strøm. De tyrkiske myndigheder har gjort en betydelig indsats på dette område, men har understreget betydningen af at modtage forhåndsinformation om mistænkte rejsende. Nylige hændelser har også vist, at utilstrækkelig, forsinket eller ukoordineret udveksling af oplysninger kan give arresterede rejsende mulighed for uopdagede at vende tilbage til Europa.

               Hertil kommer, at mens PKK vurderes at udgøre en lav risiko for Europa, har EU anerkendt den alvorlige trussel, organisationen udgør for Tyrkiet. EU har udpeget PKK som en terrororganisation.

               Det fælles arbejde for at modvirke denne terrortrussel, herunder at imødegå fundraising-, propaganda- og rekrutteringsaktiviteter i EU, styrkes af udvekslingen af operationelle oplysninger.

               Smugling af migranter: Menneskesmuglere anvender Tyrkiet til at smugle migranter fra Asien, Afrika og Mellemøsten til Europa. Irregulære migranter rejser ind i Tyrkiet over østlige tyrkiske landgrænser med Iran, Irak og Syrien og også over luftgrænser, navnlig ved transit gennem Istanbuls lufthavn. Istanbul selv fungerer som et knudepunkt for irregulære migranter, inden de rejser videre enten til landgrænser med Bulgarien og Grækenland eller til den ægæiske kyst.

               Siden erklæringen fra EU og Tyrkiet blev vedtaget den 18. marts 2016, har antallet af irregulære grænseovergange fra Tyrkiet til Grækenland ligget på et væsentligt reduceret niveau. På trods af de tyrkiske myndigheders patruljer i kyst-, land- og lufthavnsområder og systematiske tilbageholdelse af irregulære migranter er de organiserede smuglernetværk imidlertid fortsat aktive. De skifter hele tiden taktik, og ruterne diversificeres yderligere.

               De tyrkiske tjenester har gjort en betydelig indsats for at opløse kriminelle grupper og har ved brug af oplysninger fra EU-medlemsstater truffet effektive foranstaltninger over for fartøjer, der benyttes af smuglere. Der er imidlertid et klart behov for yderligere at styrke kapaciteten inden for efterforskning og retsforfølgelse samt det operationelle samarbejde med EU-medlemsstater.

               Trods forbedringer i forbindelse med etableringen af en ramme for bekæmpelse af menneskehandel har migrationspresset forværret udfordringerne på dette område.

               Narkotikahandel: Tyrkiet har længe været og er fortsat et vigtigt transitland for ulovlig narkotikahandel. Heroin, opium og kokain smugles generelt via Tyrkiet til europæiske markeder, og metamfetamin og stimulanser af amfetamintypen smugles til markeder i Mellemøsten og Sydøstasien. Der beslaglægges fortsat store mængder af opiater og hash i Tyrkiet.

               Ulovlig handel med skydevåben: Kriminalitetsraterne og smuglingen af våben fra Syrien udgør en potentiel fare for EU. Dette udgør en trussel mod sikkerheden på både kort og langt sigt. Samarbejdet med Tyrkiet er derfor en strategisk prioritet, både for at dæmme op for strømmen af ulovlige skydevåben til nabolandene og forhindre ulovlig handel ind i EU.

               Bekæmpelse af finansiering af terrorisme/Hvidvaskning af penge: I 2014 fremhævede FATF de potentielle fordele ved et samarbejde om bekæmpelse af finansiering af terrorisme på grundlag af Europols særlige instrumenter samt Tyrkiets betydelige fremskridt på området.

               Tyrkiet er et betydningsfuldt regionalt finanscenter, navnlig for Centralasien og Kaukasus, Mellemøsten og Østeuropa. Tyrkiets hurtige økonomiske vækst i de sidste 15 år, kombineret med dets handelsrelationer og geografiske nærhed til ustabile, konfliktramte områder som f.eks. Irak, Syrien og Krim, gør Tyrkiet sårbart over for risikoen for hvidvaskning af penge.

               Varemærkeforfalskede varer: Tyrkiet er en vigtig kilde til og et betydeligt omladningssted for varemærkeforfalskede varer, især til EU.

               Andre væsentlige kilder til finansiering af organiseret kriminalitet omfatter afgifts- og MTIC (forsvundne forhandlere inden for fællesskabet)-svig samt miljøkriminalitet.

               2.JURIDISKE ASPEKTER AF HENSTILLINGEN

               I forordning (EU) 2016/794 om Den Europæiske Unions Agentur for Retshåndhævelsessamarbejde (Europol) fastsættes en retlig ramme for Europol, navnlig dets mål, opgaver, beføjelser, databeskyttelsesgarantier og måder at samarbejde med eksterne partnere på.

               Denne henstilling er i overensstemmelse med Europolforordningen.

               Formålet med denne henstilling er, at Rådet giver Kommissionen bemyndigelse til at føre forhandlinger om den fremtidige aftale på vegne af EU. Retsgrundlaget for Rådets bemyndigelse til at indlede forhandlinger er artikel 218, stk. 3 og 4, i TEUF.

               I overensstemmelse med artikel 218 i TEUF udpeges Kommissionen som Unionens forhandler med hensyn til aftalen mellem Den Europæiske Union og Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme.

               Henstilling med henblik på

               RÅDETS AFGØRELSE

               om bemyndigelse til at indlede forhandlinger om en aftale mellem Den Europæiske Union og Republikken Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme

               RÅDET FOR DEN EUROPÆISKE UNION HAR —

               under henvisning til traktaten om Den Europæiske Unions funktionsmåde, særlig artikel 218, stk. 3 og 4,

               under henvisning til henstilling fra Europa-Kommissionen, og

               ud fra følgende betragtninger:

               (1)Europa-Parlamentets og Rådets forordning (EU) 2016/794
                  16
                blev vedtaget den 11. maj 2016 og anvendes fra den 1. maj 2017.

               (2)I denne forordning, navnlig i artikel 25, fastsættes reglerne for videregivelse af personoplysninger fra Den Europæiske Unions Agentur for Retshåndhævelsessamarbejde (Europol) til tredjelande og internationale organisationer. Europol kan videregive personoplysninger til en myndighed i et tredjeland på grundlag af en international aftale, der er indgået mellem Unionen og det pågældende tredjeland, jf. artikel 218 i TEUF, og som frembyder tilstrækkelige garantier med hensyn til beskyttelsen af privatlivets fred og fysiske personers grundlæggende rettigheder og friheder.

               (3)Der bør indledes forhandlinger med henblik på indgåelse af en sådan aftale mellem Den Europæiske Union og Tyrkiet.

               (4)Aftalen bør overholde de grundlæggende rettigheder og de principper, der er fastlagt ved Den Europæiske Unions charter om grundlæggende rettigheder, særlig retten til privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Aftalen bør anvendes i overensstemmelse med disse rettigheder og principper —

               VEDTAGET DENNE AFGØRELSE:

               Artikel 1

               Kommissionen bemyndiges hermed til på vegne af Unionen at indlede forhandlinger mellem Den Europæiske Union og Republikken Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme.

               Artikel 2

               Forhandlingsdirektiverne er anført i bilaget.

               Artikel 3

               Forhandlingerne føres i samråd med [navn på det særlige udvalg indsættes af Rådet].

               Artikel 4

               Denne afgørelse er rettet til Kommissionen.

               Udfærdiget i Bruxelles, den […].

                     På Rådets vegne

                     Formand

                     (1)

                        Forordning (EU) 2016/794 af 11. maj 2016 (EUT L 135 af 24.5.2016, s. 53).

                     (2)

                        COM(2015) 185 final.

                     (3)

                        Rådsdokument 10384/17 af 19. juni 2017.

                     (4)

                        Fælles vision, fælles handling: A Stronger Europe - A Global Strategy for the European Union's Foreign And Security Policy (Et stærkere Europa – En global strategi for Den Europæiske Unions udenrigs- og sikkerhedspolitik)
                   http://europa.eu/globalstrategy/en
                  .

                     (5)

                        COM(2017) 608 final.

                     (6)

                        Europols strategi for 2016-2020, som vedtaget af Europols Styrelsesråd den 1. december 2015,
                  https://www.europol.europa.eu/publications-documents/europol-strategy-2016-2020
                  .

                     (7)

                        Europols eksterne strategi for 2017-2020, som vedtaget af Europols Styrelsesråd den 13. december 2016, EDOC#865852v3.

                     (8)

                        Ifølge Europol omfatter den relevante organiserede kriminalitet i regionen ulovlig handel med skydevåben, narkotikahandel, økonomisk kriminalitet, herunder hvidvaskning af penge, og cyberkriminalitet.

                     (9)

                        Samarbejdsaftale mellem Europol og Republikken Tyrkiet af 28.7.2004,
                  https://www.europol.europa.eu/sites/default/files/documents/agreement_on_cooperation_between_the_european_police_office_and_the_republic_of_turkey.pdf
                  .

                     (10)

                        Tyrkiet bidrager regelmæssigt til Europols rapport om terrorisme, EU Terrorism Situation and Trend (TE-SAT) (Situation og tendens for terrorisme i EU).

                     (11)

                        Tyrkiet kan sende, men ikke modtage data. Indirekte overførsel via Interpol er et nyttigt redskab, men ikke den mest effektive eller hurtigste løsning i tilfælde, hvor der kræves øjeblikkelig reaktion.

                     (12)

                        Den Europæiske Union indledte den 16. december 2013 dialogen om visumliberalisering med Tyrkiet. Dialogen om visumliberalisering er baseret på en køreplan, hvori det fastsættes, hvilke krav Tyrkiet skal opfylde for at blive sat på listen over lande, for hvilke der gælder visumfrihed. Af den syvende rapport om fremskridt i gennemførelsen af erklæringen fra EU og Tyrkiet, som Kommissionen forelagde i september 2017, fremgik det, at Tyrkiet stadig mangler at opfylde syv ud af 72 benchmarks.

                     (13)

                        Pressemeddelelse fra dialogen mellem EU og Tyrkiet om terrorbekæmpelse af 8. juni 2016,
                  https://eeas.europa.eu/headquarters/headquarters-homepage_en/5018/Turkey-
                  EU%20Counter%20Terrorism%20Dialogue.

                     (14)

                  https://www.europol.europa.eu/socta/2017/.

                     (15)

                  https://www.europol.europa.eu/sites/default/files/documents/tesat2017.pdf.

                     (16)

                        Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).

    ---documentbreak---

               EUROPA-KOMMISSIONEN
            Bruxelles, den20.12.2017
            COM(2017) 799 final
            BILAG
            til
            Henstilling med henblik på RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Republikken Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme

               BILAG

               Forhandlingsdirektiver med henblik på en aftale mellem Den Europæiske Union og Republikken Tyrkiet om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de tyrkiske kompetente myndigheder for bekæmpelse af grov kriminalitet og terrorisme

               Under forhandlingerne bør Kommissionen sigte mod at nå de mål, der er fastlagt i detaljer nedenfor.

               (1)Målet med aftalen er at tilvejebringe et retsgrundlag for videregivelse af personoplysninger mellem henholdsvis Europol og Tyrkiets kompetente myndigheder for at støtte og styrke indsatsen ved landets kompetente myndigheder og medlemsstater samt deres fælles samarbejde om at forebygge og bekæmpe grov grænseoverskridende kriminalitet og terrorisme, og samtidig sikre passende garantier med hensyn til beskyttelse af privatlivets fred, personoplysninger og grundlæggende rettigheder og friheder for fysiske personer.

               (2)For at sikre formålsbegrænsning vedrører samarbejde under aftalen kun kriminalitet og beslægtede strafbare handlinger, der henhører under Europols kompetence i overensstemmelse med artikel 3 i forordning 2016/794 (samlet "strafbare handlinger"). Navnlig bør samarbejdet sigte mod at bekæmpe terrorisme og forebygge radikalisering, stoppe den organiserede kriminalitet, navnlig ulovlig handel med skydevåben, narkotikahandel, smugling af migranter og varemærkeforfalskede varer, og bekæmpe cyberkriminalitet.

               (3)I aftalen skal der klart og præcist gøres rede for de nødvendige garantier og kontroller med hensyn til beskyttelse af personoplysninger samt fysiske personers grundlæggende rettigheder og friheder, uanset nationalitet og bopæl, i forbindelse med udveksling af personoplysninger mellem Europol og de kompetente tyrkiske myndigheder.

               Navnlig gør følgende sig gældende:

               (a)Formålet med den behandling af personoplysninger, som parterne foretager inden for rammerne af aftalen, skal fremgå klart og præcist og må ikke være mere omfattende, end hvad der er nødvendigt i det enkelte tilfælde med henblik på at forebygge og bekæmpe terrorisme og strafbare handlinger, der er omhandlet i aftalen.

               (b)Personoplysninger, der overføres af Europol i overensstemmelse med aftalen, behandles retfærdigt, på et ved lov fastsat grundlag og kun til de formål, hvortil de er blevet overført. Aftalen skal give mulighed for, at Europol, når der overføres oplysninger, kan angive eventuelle begrænsninger for adgang til eller brug af oplysninger, herunder med hensyn til deres videregivelse, sletning eller tilintetgørelse. Personoplysninger skal være tilstrækkelige, relevante og begrænset til, hvad der er nødvendigt i forhold til det formål, der forfølges. De skal være nøjagtige og ajour. De må ikke opbevares længere end nødvendigt til de formål, hvortil de er videregivet.

               (c)Det er forbudt for Europol at videregive personoplysninger, hvoraf racemæssig eller etnisk oprindelse, politiske holdninger, religiøs eller filosofisk overbevisning, fagforeningsmæssigt tilhørsforhold, genetiske data og oplysninger om en persons helbred og seksualliv fremgår, medmindre det er strengt nødvendigt og forholdsmæssigt i det enkelte tilfælde for at forebygge eller bekæmpe strafbare handlinger som omhandlet i aftalen, og videregivelsen er omfattet af passende garantier. Aftalen bør også indeholde specifikke garantier vedrørende videregivelse af personoplysninger om ofre for strafbare handlinger, vidner eller andre personer, som kan give oplysninger vedrørende strafbare handlinger, samt mindreårige.

               (d)Aftalen skal sikre rettigheder, der kan håndhæves, for individer, hvis personoplysninger behandles ved at fastsætte regler om retten til indsigt, berigtigelse og sletning, herunder de særlige forhold, som kan begrunde, at der træffes nødvendige og forholdsmæssige begrænsninger. Aftalen skal endvidere sikre rettigheder, der kan håndhæves, for administrativ klageadgang og adgang til domstolsprøvelse for enhver person, hvis oplysninger behandles i medfør af aftalen, samt effektive retsmidler.

               (e)I aftalen fastsættes bestemmelser om opbevaring, evaluering, berigtigelse og sletning af personoplysninger samt om registrering med henblik på logning og dokumentation samt om oplysninger, der skal stilles til rådighed for enkeltpersoner. I aftalen bør der også fastsættes garantier med hensyn til automatisk behandling af personoplysninger.

               (f)Aftalen skal specificere de kriterier på grundlag af hvilke kildens pålidelighed og oplysningernes nøjagtighed skal angives.

               (g)Aftalen skal omfatte en forpligtelse til at garantere sikringen af personoplysninger ved hjælp af passende tekniske og organisatoriske foranstaltninger, herunder ved kun at tillade autoriserede personer adgang til personoplysninger. Aftalen skal også omfatte underretningspligt i tilfælde af et brud på sikkerheden for personoplysninger, der vedrører oplysninger, som er videregivet i henhold til denne aftale.

               (h)Yderligere videregivelse af oplysninger fra kompetente myndigheder i Tyrkiet til andre myndigheder i Tyrkiet er alene tilladt i henhold til aftalen og skal gøres til genstand for passende betingelser og garantier.

               (i)Betingelserne i litra h) gælder for yderligere videregivelse af oplysninger fra kompetente myndigheder i Tyrkiet til myndigheder i et tredjeland, med den yderligere betingelse at en sådan videregivelse alene er tilladt med hensyn til tredjelande, som Europol har ret til at videregive personoplysninger til på grundlag af artikel 25, stk. 1, i forordning (EU) 2016/794.

               (j)Med aftalen etableres der en tilsynsordning for en eller flere uafhængige offentlige myndighed(er), der er ansvarlig(e) for databeskyttelse og har effektive undersøgelses- og interventionsbeføjelser, så de(n) kan føre tilsyn med de offentlige tyrkiske myndigheder, der anvender personoplysninger/udvekslede oplysninger, og indbringe sager for retsinstanserne. Navnlig skal de uafhængige myndigheder have beføjelse til at behandle klager fra enkeltpersoner om anvendelsen af deres personoplysninger. Offentlige myndigheder, der anvender personoplysninger, er ansvarlige for overholdelse af reglerne om beskyttelse af personoplysninger i henhold til denne aftale.

               (4)Aftalen skal indeholde bestemmelser om en effektiv mekanisme til bilæggelse af tvister med hensyn til fortolkningen og anvendelsen af aftalen for at sikre, at parterne overholder de gensidigt aftalte regler.

               (5)Aftalen skal indeholde en bestemmelse om ikrafttrædelse og gyldighed samt en bestemmelse, hvorefter en part kan opsige eller suspendere den.

               (6)Aftalen kan om nødvendigt indeholde en klausul vedrørende dens territoriale anvendelse.

               (7)Aftalen kan indeholde bestemmelser om kontrol med og periodisk evaluering af aftalen.

               (8)Aftalen skal have samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk og skal indeholde en sprogklausul desangående.


               EUROPA-KOMMISSIONEN
            Bruxelles, den 20.12.2017
            COM(2017) 805 final
            Henstilling med henblik på
            RÅDETS AFGØRELSE
            om bemyndigelse til at indlede forhandlinger om en aftale mellem Den Europæiske Union og Den Libanesiske Republik om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme

               BEGRUNDELSE

               1.BAGGRUND FOR HENSTILLINGEN

               I en globaliseret verden, hvor grov kriminalitet og terrorisme i stigende grad er tværnational og antager mange former, bør de retshåndhævende myndigheder være fuldt rustet til samarbejde med eksterne partnere for at sikre deres borgeres sikkerhed. Europol bør derfor kunne udveksle personoplysninger med de retshåndhævende myndigheder i tredjelande, i det omfang det er nødvendigt, for at Europol kan udføre sine opgaver.

               Siden ikrafttrædelsen af forordning nr. 2016/794 den 1. maj 2017
                  1
                og i henhold til traktaten er Kommissionen på vegne af Den Europæiske Union ansvarlig for at føre forhandlinger om internationale aftaler med tredjelande vedrørende udveksling af personoplysninger med Europol. Europol kan i det omfang, det er nødvendigt for udførelsen af sine opgaver, etablere og vedligeholde samarbejdsrelationer med eksterne partnere i form af samarbejdsordninger og administrative ordninger, der ikke i sig selv udgør retsgrundlag for udveksling af personoplysninger.

               Under hensyntagen til den politiske strategi, som er beskrevet i den europæiske dagsorden om sikkerhed
                  2
               , Rådets konklusioner
                  3
                og den globale strategi
                  4
               , de operationelle behov hos de retshåndhævende myndigheder i hele EU og de potentielle fordele ved et tættere samarbejde på dette område, finder Kommissionen det nødvendigt at indlede forhandlinger på kort sigt med otte lande, som identificeret i den 11. statusrapport om indførelsen af en ægte og effektiv sikkerhedsunion
                  5
               .

               Kommissionen har foretaget sin vurdering af de prioriterede lande under hensyntagen til Europols operative behov. I Europols strategi for 2016-2020 udpeges Middelhavsområdet som prioritet for styrkede partnerskaber
                  6
               . I Europols eksterne strategi for 2017-2020 understreges også behovet for et tættere samarbejde mellem Europol og Mellemøsten/Nordafrika (MENA) på grund af den aktuelle terrortrussel og migrationsrelaterede udfordringer
                  7
               .

               Europol har ingen aftaler med noget af landene i denne region.

               Denne henstilling vedrører specifikt forhandlinger med Libanon, selv om samarbejdet med ethvert MENA-land skal ses i sammenhæng med regionen som helhed. Den nuværende ustabilitet i regionen, navnlig situationen i Syrien og Irak, udgør en betydelig langsigtet trussel mod EU's sikkerhed, som hurtigst muligt skal imødegås. Dette berører både den effektive bekæmpelse af terrorisme og den dertil knyttede organiserede kriminalitet
                  8
                samt migrationsrelaterede udfordringer såsom facilitering af irregulær migration og menneskehandel. Det er af afgørende betydning at samarbejde med de lokale retshåndhævende myndigheder for at håndtere disse udfordringer.

               På grundlag af dialoger på teknisk plan for at fastlægge fælles foranstaltninger til forbedring af informationsudveksling og fælles operationel handling inden for retshåndhævelse over for ulovlig handel med skydevåben er EU allerede nået til enighed med Libanon om en liste over tiltag til styrkelse af EU-MENA-samarbejdet mellem relevante retshåndhævende myndigheder, bistand til opbygning af kapacitet i relevante regionale og/eller bilaterale programmer og udvikling af operationelle aktioner under en fælles aftalt ramme
                  9
               . Libanon har også udvist interesse i at samarbejde om terrorbekæmpelse med EU's retshåndhævende myndigheder, navnlig den uddannelse, der gives af CEPOL. Dette omfatter imidlertid ikke videregivelse af personoplysninger.

               Den politiske kontekst

               EU og Libanon er vigtige partnere, som står over for fælles udfordringer i tilknytning til langvarige kriser og ustabilitet i naboområderne. Partnerskabet mellem EU og Libanon er stærkt og går på tværs af mange sektorer som fastsat i associeringsaftalen, der trådte i kraft i 2006. Libanon står over for vanskelige økonomiske, sociale og sikkerhedsmæssige udfordringer. Konflikten i Syrien føjede sig til de eksisterende svagheder og har øget presset på Libanons institutioner, infrastruktur og miljø og påvirket landets socioøkonomiske stabilitet. Libanon huser mere end en million registrerede syriske flygtninge ud over de ca. 300 000 palæstinensiske flygtninge, der allerede befandt sig i landet.

               Den 11. november 2016 vedtog EU og Libanon partnerskabsprioriteterne for 2016-2020 og fastlagde en ambitiøs strategisk dagsorden for at uddybe forbindelserne og opnå en stabilisering af landet og hele regionen som skitseret i den reviderede europæiske naboskabspolitik og EU's globale strategi. Der peges på følgende prioriteter: sikkerhed og terrorbekæmpelse, regeringsførelse og retsstatsprincippet, fremme af vækst og jobmuligheder samt migration og mobilitet.

               EU og Libanon nåede også til enighed om en aftale, der indeholder gensidige forpligtelser og prioriterede foranstaltninger i overensstemmelse med hensigtserklæringen på Londonkonferencen sidste år (februar 2016) De fornyede tilsagn i anledning af konferencen i Bruxelles (5. april 2017) om støtte til Syriens og regionens fremtid styrkede det fælles ansvar for at tage fat på følgerne af krisen i Syrien.

               Libanon har allerede udtrykt interesse for at forhandle en aftale på plads med Europol ved flere lejligheder, navnlig i forbindelse med dialogen om terrorbekæmpelse den 26. januar 2016 og den aftalte køreplan.

               Dialogen om terrorbekæmpelse/sikkerhed med Libanon pågår med en handlingsplan for udvikling af en national strategi for terrorbekæmpelse, retshåndhævelse og retligt samarbejde, bekæmpelse af finansiering af terrorisme, grænseforvaltning, lufthavnssikkerhed og luftfartssikkerhed samt bekæmpelse af voldelig ekstremisme.

               Operationelle behov

               På grundlag af data i SOCTA 2017
                  10
                og TE-SAT 2017
                  11
               , ovennævnte drøftelser samt bl.a. Europols interne ekspertviden er der behov for samarbejde med Libanon, navnlig for at bekæmpe følgende former for kriminalitet:

               Terrorisme: Destabiliseringen af Syrien (og de potentielle afsmittende virkninger), udbredelsen af Daesh og andre terrorgrupper udgør en direkte sikkerhedstrussel mod Libanon og EU, som begge har været mål for terrorgrupper. Europæiske og libanesiske terrorister er navnlig rejst til Syrien, Irak og andre konfliktområder for at træne og kæmpe.

               Tættere samarbejde om retshåndhævelse, herunder udveksling af personoplysninger, vil bidrage til afsløring og retsforfølgelse af terrormistænkte, forebyggelse af rejser med terrorisme for øje (herunder risikoen for infiltration af migrationsstrømme eller flytning til andre konfliktområder) og finansiering af terrorisme (herunder forbindelsen til organiseret kriminalitet).

               Ulovlig handel med skydevåben: EU og Libanon har etableret et samarbejde om skydevåben og et nået til enighed om et arbejdsprogram, der omfatter udveksling af bedste praksis, uddannelse og kapacitetsopbygning. Med et øget samarbejde bliver det endnu mere presserende at forbedre informationsudvekslingen og at foretage efterfølgende undersøgelser. Med sin grænse til Syrien kan Libanon spille en vigtig rolle med hensyn til at forhindre indførsel af skydevåben til væbnede konflikter og sikre, at ulovlige forsendelser opsnappes, navnlig på vej tilbage til EU.

               Migrationsrelaterede udfordringer: Libanon huser et betydeligt stort antal irregulære migranter og modtager gennem et EU-finansieret program for integreret grænseforvaltning bistand til at sikre og kontrollere sine grænser. Det ville også være relevant at samarbejde med de libanesiske myndigheder for at håndtere dokumentfalsk, som er en form for kriminalitet med tilknytning til smugling af migranter.

               Narkotikahandel: Mellemøsten og Nordafrika (MENA) udgør et vigtigt oprindelses-, transit- og forbrugssted for ulovlige narkotika. Med en stabil base af kunder mod nord og heroinruten, der gennemskærer den fra øst til vest, er regionen både kilde til og modtager af påvirkning fra misbrug og produktion af ulovlige stoffer. Den anden store producent af cannabis og cannabisharpiks i MENA-regionen er Libanon, mens omfanget af landets Captagon-produktion fortsat er uklar. I 2016 iværksatte det EU-finansierede kokainruteprogram (AIRCOP-delen) en fælles retlig myndighed i form af en lufthavnstaskforce i Libanon.

               Den organiserede kriminalitet kan tjene mange penge på det libanesiske sort marked for cigaretter, biler, varemærkeforfalskede varer, piratkopierede CD'er og DVD'er.

               2.JURIDISKE ASPEKTER AF HENSTILLINGEN

               I forordning (EU) 2016/794 om Den Europæiske Unions Agentur for Retshåndhævelsessamarbejde (Europol) fastsættes en retlig ramme for Europol, navnlig dets mål, opgaver, beføjelser, databeskyttelsesgarantier og måder at samarbejde med eksterne partnere på.

               Denne henstilling er i overensstemmelse med Europolforordningen.

               Formålet med denne henstilling er at indhente Rådets bemyndigelse til Kommissionen til at føre forhandlinger om den fremtidige aftale på vegne af EU. Retsgrundlaget for Rådets bemyndigelse til at indlede forhandlinger er artikel 218, stk. 3 og 4, i TEUF.

               I overensstemmelse med artikel 218 i TEUF udpeges Kommissionen som Unionens forhandler med hensyn til aftalen mellem Den Europæiske Union og Libanon om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme.

               Henstilling med henblik på

               RÅDETS AFGØRELSE

               om bemyndigelse til at indlede forhandlinger om en aftale mellem Den Europæiske Union og Den Libanesiske Republik om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme

               RÅDET FOR DEN EUROPÆISKE UNION HAR —

               under henvisning til traktaten om Den Europæiske Unions funktionsmåde, særlig artikel 218, stk. 3, og artikel 4,

               under henvisning til henstilling fra Europa-Kommissionen, og

               ud fra følgende betragtninger:

               (1)Europa-Parlamentets og Rådets forordning (EU) 2016/794
                  12
                blev vedtaget den 11. maj 2016 og anvendes fra den 1. maj 2017.

               (2)I denne forordning, navnlig i artikel 25, fastsættes reglerne for videregivelse af personoplysninger fra Den Europæiske Unions Agentur for Retshåndhævelsessamarbejde (Europol) til tredjelande og internationale organisationer. Europol kan videregive personoplysninger til en myndighed i et tredjeland på grundlag af en international aftale, der er indgået mellem Unionen og det pågældende tredjeland, jf. artikel 218 i TEUF, og som frembyder tilstrækkelige garantier med hensyn til beskyttelsen af privatlivets fred og fysiske personers grundlæggende rettigheder og friheder.

               (3)Der bør indledes forhandlinger med henblik på indgåelse af en sådan aftale mellem Den Europæiske Union og Den Libanesiske Republik.

               (4)Aftalen bør overholde de grundlæggende rettigheder og de principper, der er fastlagt ved Den Europæiske Unions charter om grundlæggende rettigheder, særlig retten til privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Aftalen bør anvendes i overensstemmelse med disse rettigheder og principper —

               VEDTAGET DENNE AFGØRELSE:

               Artikel 1

               Kommissionen bemyndiges hermed til på vegne af Unionen at indlede forhandlinger om en aftale mellem Den Europæiske Union og Den Libanesiske Republik om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme.

               Artikel 2

               Forhandlingsdirektiverne er anført i bilaget.

               Artikel 3

               Forhandlingerne føres i samråd med [navn på det særlige udvalg indsættes af Rådet].

               Artikel 4

               Denne afgørelse er rettet til Kommissionen.

               Udfærdiget i Bruxelles, den […].

                     På Rådets vegne

                     Formand

                     (1)

                        Forordning (EU) 2016/794 af 11. maj 2016 (EUT L 135 af 24.5.2016, s. 53).

                     (2)

                        COM(2015) 185 final.

                     (3)

                        Rådsdokument 10384/17 af 19. juni 2017.

                     (4)

                        Fælles vision, fælles handling: A Stronger Europe - A Global Strategy for the European Union's Foreign And Security Policy (Et stærkere Europa – En global strategi for Den Europæiske Unions udenrigs- og sikkerhedspolitik)
                   http://europa.eu/globalstrategy/en
                  .

                     (5)

                        COM(2017) 608 final.

                     (6)

                        Europols strategi for 2016-2020, som vedtaget af Europols Styrelsesråd den 1. december 2015,
                  https://www.europol.europa.eu/publications-documents/europol-strategy-2016-2020
                  .

                     (7)

                        Europols eksterne strategi for 2017-2020, som vedtaget af Europols Styrelsesråd den 13. december 2016, EDOC#865852v3.

                     (8)

                        Ifølge Europol omfatter den relevante organiserede kriminalitet i regionen ulovlig handel med skydevåben, narkotikahandel, økonomisk kriminalitet, herunder hvidvaskning af penge, og cyberkriminalitet.

                     (9)

                        Adskillige initiativer i denne forbindelse er medtaget i prioriteten om skydevåben som led i EU's politikcyklus om grov og organiseret kriminalitet samt i meddelelse fra Kommissionen til Europa-Parlamentet og Rådet om gennemførelse af den europæiske dagsorden om sikkerhed: En EU-handlingsplan for bekæmpelse af ulovlig handel med og brug af skydevåben og eksplosivstoffer (COM(2015) 624 final af 2.12.2015).

                     (10)

                  https://www.europol.europa.eu/socta/2017.

                     (11)

                  https://www.europol.europa.eu/sites/default/files/documents/tesat2017.pdf.

                     (12)

                        Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).

    ---documentbreak---

               EUROPA-KOMMISSIONEN
            Bruxelles, den20.12.2017
            COM(2017) 805 final
            BILAG
            til
            Henstilling med henblik på RÅDETS AFGØRELSE
            Forhandlingsdirektiver med henblik på en aftale mellem Den Europæiske Union og Den Libanesiske Republik om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme

               BILAG

               Forhandlingsdirektiver med henblik på en aftale mellem Den Europæiske Union og Den Libanesiske Republik om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de libanesiske kompetente myndigheder for bekæmpelse af grov kriminalitet og terrorisme

               Under forhandlingerne bør Kommissionen sigte mod at nå de mål, der er fastlagt i detaljer nedenfor.

               (1)Målet med aftalen er at tilvejebringe et retsgrundlag for videregivelse af personoplysninger mellem henholdsvis Europol og Libanons kompetente myndigheder for at støtte og styrke indsatsen ved landets kompetente myndigheder og medlemsstater samt deres fælles samarbejde om at forebygge og bekæmpe grov grænseoverskridende kriminalitet og terrorisme, og samtidig sikre passende garantier med hensyn til beskyttelse af privatlivets fred, personoplysninger og grundlæggende rettigheder og friheder for fysiske personer.

               (2)For at sikre formålsbegrænsning vedrører samarbejde under aftalen kun kriminalitet og beslægtede strafbare handlinger, der henhører under Europols kompetence i overensstemmelse med artikel 3 i forordning 2016/794 (samlet "strafbare handlinger"). Navnlig bør samarbejdet sigte mod at bekæmpe terrorisme og forebygge radikalisering, stoppe den organiserede kriminalitet, navnlig ulovlig handel med skydevåben, smugling af migranter og narkotikahandel, og bekæmpe cyberkriminalitet.

               (3)I aftalen skal der klart og præcist gøres rede for de nødvendige garantier og kontroller med hensyn til beskyttelse af personoplysninger samt fysiske personers grundlæggende rettigheder og friheder, uanset nationalitet og bopæl, i forbindelse med udveksling af personoplysninger mellem Europol og de kompetente libanesiske myndigheder.

               Navnlig gør følgende sig gældende:

               (a)Formålet med den behandling af personoplysninger, som parterne foretager inden for rammerne af aftalen, skal fremgå klart og præcist og må ikke være mere omfattende, end hvad der er nødvendigt i det enkelte tilfælde med henblik på at forebygge og bekæmpe terrorisme og strafbare handlinger, der er omhandlet i aftalen.

               (b)Personoplysninger, der overføres af Europol i overensstemmelse med aftalen, behandles retfærdigt, på et ved lov fastsat grundlag og kun til de formål, hvortil de er blevet overført. Aftalen skal give mulighed for, at Europol, når der overføres oplysninger, kan angive eventuelle begrænsninger for adgang til eller brug af oplysninger, herunder med hensyn til deres videregivelse, sletning eller tilintetgørelse. Personoplysninger skal være tilstrækkelige, relevante og begrænset til, hvad der er nødvendigt i forhold til det formål, der forfølges. De skal være nøjagtige og ajour. Det må ikke opbevares længere end nødvendigt til de formål, hvortil de er videregivet.

               (c)Det er forbudt for Europol at videregive personoplysninger, hvoraf racemæssig eller etnisk oprindelse, politiske holdninger, religiøs eller filosofisk overbevisning, fagforeningsmæssigt tilhørsforhold, genetiske data og oplysninger om en persons helbred og seksualliv fremgår, med mindre det er strengt nødvendigt og forholdsmæssigt i det enkelte tilfælde for at forebygge eller bekæmpe strafbare handlinger som omhandlet i aftalen, og videregivelsen er omfattet af passende garantier. Aftalen bør også indeholde specifikke garantier vedrørende videregivelse af personoplysninger om ofre for strafbare handlinger, vidner eller andre personer, som kan give oplysninger vedrørende strafbare handlinger, samt mindreårige.

               (d)Aftalen skal sikre rettigheder, der kan håndhæves, for individer, hvis personoplysninger behandles ved at fastsætte regler om retten til indsigt, berigtigelse og sletning, herunder de særlige forhold, som kan begrunde, at der træffes nødvendige og forholdsmæssige begrænsninger. Aftalen skal endvidere sikre rettigheder, der kan håndhæves, for administrativ klageadgang og adgang til domstolsprøvelse for enhver person, hvis oplysninger behandles i medfør af aftalen, samt effektive retsmidler.

               (e)I aftalen fastsættes bestemmelser om opbevaring, evaluering, berigtigelse og sletning af personoplysninger samt om registrering med henblik på logning og dokumentation samt om oplysninger, der skal stilles til rådighed for enkeltpersoner. I aftalen bør der også fastsættes garantier med hensyn til automatisk behandling af personoplysninger.

               (f)Aftalen skal specificere de kriterier på grundlag af hvilke kildens pålidelighed og oplysningernes nøjagtighed skal angives.

               (g)Aftalen skal omfatte en forpligtelse til at garantere sikringen af personoplysninger ved hjælp af passende tekniske og organisatoriske foranstaltninger, herunder ved kun at tillade autoriserede personer adgang til personoplysninger. Aftalen skal også omfatte underretningspligt i tilfælde af et brud på sikkerheden for personoplysninger, der vedrører oplysninger, som er videregivet i henhold til denne aftale.

               (h)Yderligere videregivelse af oplysninger fra kompetente myndigheder i Libanon til andre myndigheder i Libanon er alene tilladt i henhold til aftalen og skal gøres til genstand for passende betingelser og garantier.

               (i)Betingelserne i litra h) gælder for yderligere videregivelse af oplysninger fra kompetente myndigheder i Libanon til myndigheder i et tredjeland, med den yderligere betingelse at en sådan videregivelse alene er tilladt med hensyn til tredjelande, som Europol har ret til at videregive personoplysninger til på grundlag af artikel 25, stk. 1, i forordning (EU) 2016/794.

               (j)Med aftalen etableres der en tilsynsordning ved en eller flere uafhængige offentlige myndighed(er), der er ansvarlig(e) for databeskyttelse og har effektive undersøgelses- og interventionsbeføjelser, så de(n) kan føre tilsyn med de offentlige libanesiske myndigheder, der anvender personoplysninger/udvekslede oplysninger, og indbringe sager for retsinstanserne. Navnlig skal de uafhængige myndigheder have beføjelse til at behandle klager fra enkeltpersoner om anvendelsen af deres personoplysninger. Offentlige myndigheder, der anvender personoplysninger, er ansvarlige for overholdelse af reglerne om beskyttelse af personoplysninger i henhold til denne aftale.

               (4)Aftalen skal indeholde bestemmelser om en effektiv mekanisme til bilæggelse af tvister med hensyn til fortolkningen og anvendelsen af aftalen for at sikre, at parterne overholder de gensidigt aftalte regler.

               (5)Aftalen skal indeholde en bestemmelse om ikrafttrædelse og gyldighed samt en bestemmelse, hvorefter en part kan opsige eller suspendere den.

               (6)Aftalen kan om nødvendigt omfatte en klausul vedrørende dens territoriale anvendelse.

               (7)Aftalen kan omfatte bestemmelser om kontrol med og periodisk evaluering af aftalen.

               (8)I forbindelse med disse forhandlinger skal Kommissionen fremme Libanons tiltrædelse af Europarådets konvention om beskyttelse af det enkelte menneske i forbindelse med elektronisk databehandling af personoplysninger ("konvention 108").

               (9)Aftalen skal have samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk og skal indeholde en sprogklausul desangående.